महोत्सव समापन पर श्रद्धालुओं ने पाई प्रसादी
गांवपालीडांग में शीतलदास बाबा बगीची स्थित हनुमानजी मंदिर पर आयोजित रामायण पाठ एवं सत्संग महोत्सव का मंगलवार को समापन विशाल भंडारे के साथ हुआ। जिसमें दो दर्जन से अधिक गांवों के श्रद्धालुओं ने प्रसादी पाई।
इस अवसर पर संत शीतलदास महाराज ने श्रद्धालुओंं को आर्शीवाद वचन देते हुए कहा कि मातृ-पितृ की ही सेवा सर्वश्रेष्ठ धर्म है, जिससे तीर्थ यात्रा की आवश्यकता नहीं पड़ती है। मनुष्य को भक्ति के बिना ज्ञान की प्राप्ति नहीं होती। भक्ति से मनुष्य का परोपकारी जीवन को प्रशस्त बनाता है। उन्होंने कहा कि परमात्मा का जो अनन्य भाव से चिन्तन करता है, ईश्वर की उस पर कृपा होती है। ईश्वर की सच्ची भक्ति से ही मनुष्य का जीवन सफल बनता है। भंडारे में काफी संख्या में गांव हरनगर, वैदपुरा, डुमरिया, नगला तुला, पालीडांग, सिघनिया, मागरौन, गजनऊआ, सामरी, बुढवार, तरसूमा सहित दूर-दराज के गांव एवं कस्बों से आए श्रद्धालुओं ने प्रसादी ग्रहण की। महिलाएं गीत गाते हुए प्रसादी के लिए मंदिर स्थल पर पहुंची। इस मौके पर भाजयुमो के पूर्व प्रदेशाध्यक्ष ऋषि बंसल, डा. ऋतु बनावत, विजयसिंह प्रधान, वीरेन्द्र बुढ़वार, सरपंच सबोल पहलवान, रामदयाल आदि मौजूद थे।
रुदावल। गांव पालीडांग में आयोजित भं्डारे में प्रसादी ग्रहण करते श्रद्धालु।
hin_Deva awa_Deva hin_Deva bho_Deva